gl en es gl en gl ast gl en gl gl gl gl gl gl gl gl gl gl it gl en gl gl en en gl en gl ast gl en gl gl gl gl gl gl gl gl gl gl it gl en gl gl en en gl gl pt gl gl gl gl gl gl gl gl gl gl gl gl es gl gl pt gl gl it gl gl gl gl pt es pl es it it ru en en es en es gl fr en en
Mercedes García-Nieto (M International Audiovisual): “Hai que adaptarse e buscar solucións antes de que nolas pidan” – Asociación Galega de Productoras Independientes
agapi Xuño 3, 2020 Novembro 17, 2020
Home Actualidade Mercedes García-Nieto (M International Audiovisual): “Hai que adaptarse e buscar solucións antes de que nolas pidan”
Ollovivo levará adiante a adaptación á televisión da obra ‘Crónicas do paraíso’, de Sarabela Teatro
O sector audiovisual galego amosa a súa desconformidade co Plan de reactivación da Consellería de Cultura e Turismo
agapi Actualidade | Destacadas Actualidade Xuño 3, 2020 Novembro 17, 2020
Detrás de M International Audiovisual están Mónica Hidalgo e Mercedes García-Nieto. Hai case xa 6 anos que decidiron apostar por este proxecto propio para poder avanzar e innovar con novos produtos audiovisuais. A inquietude por formatos novos como o transmedia, a internacionalización e a capacidade de anticipación son os tres alicerces que definen a M International Audiovisual, que recentemente acaba de entrar como novo socio en Agapi.
O vindeiro sábado, 6 de xuño, estréase na TVG o documental “Baixo a pandemia”, un traballo que M International Audiovisual xa tiña desenvolto antes de que a TVG abrise convocatoria. Falamos con Mercedes e cóntanos que cando estalou a crise do Covid-19, tiveron claro que as plataformas e televisións ían necesitar contido sobre a pandemia, por iso se sentou a pensar e desenvolver a idea para un posible documental. Ás poucas semanas a TVG anunciaba convocatoria e o proxecto M International gañaba grazas ao seu enfoque humano e testemuñal, pero tamén cren que outro dos puntos que lles deu vantaxe é que tiñan o proxecto e a preprodución moi avanzadas, polo que puideron adaptarse ós tempos e orzamento esixidos pola TVG. A gravación das 18 entrevistas tívose que facer cun protocolo estrito de seguridade e co mínimo persoal, pero o importante é que o proxecto saíu adiante.
A pesar da crise coa que Covid-19 golpeou ao sector audiovisual, desde M International non se renden e agora mesmo están a pechar unha coprodución con Portugal para un programa de televisión. Ademais, nestas últimas semanas participaron en varias reunións de financiamento vía Zoom con plataformas como Netflix e Movistar para unha serie documental seleccionada por Docs Barcelona.
Cando lle preguntamos a Mercedes sobre como cre que impactou o Covid-19 no seu traballo queda coa parte positiva, “o primeiro é que a pesar de haber menos xente nalgúns casos puidéronse axilizar ás cousas, o primeiro mes non, foi un pouco caos, pero daquela a situación normalizouse e cando antes evitabas mandar un whatsapp para ver como estaba o teu proxecto, agora vese doutra maneira. O que antes se facía nunha reunión que custaba semanas cadrar, agora resolvémolo con reunións online moito máis áxiles. Cremos que esta vida dixital chegou para quedar e se a sabemos utilizar ben axilizará moito o traballo para todos”.
Outro dos puntos positivos que trouxo o confinamento é normalizar a conciliación, “agora estás nunha reunión e quizais poida entra o teu fillo un momento, pero esa cotiandade do día a día non quita seriedade á reunión, porque todo o mundo empatiza moito máis”.
Para pechar falamos sobre o futuro das produtoras independentes a curto prazo e Mercedes ten de novo unha visión que irradia o optimismo que tanto necesitamos, “as produtoras independentes como nós, non nos rendemos porque en realidade sempre estamos a loitar, a xente púxose a buscar solucións. Lin moito sobre como moitas destas produtoras acabarán desaparecendo, pero eu opino o contrario, os pequenos somos máis flexibles e temos menos infraestruturas que soportar, polo que somos somos máis áxiles á hora de tomar decisións e adaptarnos”.
Agapi organiza, coa colaboración do OUFF, o I Encontro Estatal da Plataforma Audiovisual de Produtoras
‘A Casa de Papel’ abre en A Coruña a temporada de charlas-coloquio da Asociación Sindical Galega de Guionistas (AGAG)
A serie documental galega ‘The great way’ (O Gran Camiño) será emitida en 38 países
A animación máis presente que nunca
A reserva de stands para Culturgal 2022 abre esta tarde ás 16h
Suscríbete ao noso Boletín
Por favor, deixa este campo baleiro
Mantemos os teus datos en privado e so os compartimos cós terceiros que fan posible este servicio. Lee a nosa política de privacidade.
Revisa a túa bandexa de entrada ou a carpeta de spam para confirmar a túa suscripción.
Rúa das orfas 23, 1º
15703 Santiago de Compostela
telf: +34 981 577 747
Powered by Roseta & WordPress.
©2022 Asociación Galega de Productoras Independientes
Este sitio web utiliza cookies para que usted tenga la mejor experiencia de usuario. Si continúa navegando está dando su consentimiento para la aceptación de las mencionadas cookies y la aceptación de nuestra política de cookies, pinche el enlace para mayor información.plugin cookies
[ Placeholder content for popup link ] WordPress Download Manager - Best Download Management Plugin